《苏幕遮 闺病》
清代·沈谦

燕声娇，花影碎。日过窗西，犹自厌厌睡。一线情丝常似醉。

九十春光，半拥鸳鸯被。

靥销红，眉敛翠。便到沉身，总是多情泪。说与东风都不会。

镜子裙儿，晓得人憔悴。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。